נברן השדה

נברן השדה (שם מדעי: Microtus guentheri) הוא מין נברן ממשפחת האוגריים. זהו מכרסם נפוץ מאוד הפוגע בחקלאות ונחשב מטרד כבד בשדות מסוימים.

הנברן הוא יצור קטן באורך 100–150 מ"מ ובמשקל 32–68 גרם. הוא בעל פרווה זהובה-חומה וראש גדול עם לסתות גדולות. הנברן מצוי במחילות באדמה ויוצא לחפש זרעים ושורשים או צמחים קטנים על פני השטח כשאין טורפים בסביבה. הוא מצוי בערבות, שדות מרעה ורמות נמוכות.

נברן השדה נפוץ בישראל, וגם בלבנון, סוריה, עיראק, איראן, טורקיה, ירדן, בולגריה, יוון, סרביה ומונטנגרו, מצרים ולוב.

קישורים חיצוניים

הערות שוליים 

אוגריים
ארץ ישראל: אוגריים
בעלי חיים שתוארו ב-1880